et fi en da da en en da da en it et da en de de da da en en da da en it et da en de de da da da en da da en en da da da da id en sv da da nl da da en da en da en en da da da da da da da da da da da en sv da da hu da da da da da da gl en en en sv da da da da da en da da en en da da gl en sv da en da en da en en sv da en nb da da en da da en en da nb da da da da gl en da da en da en da en da en en en da en da en da en en en sv da en da da da da en da da en en da da da da da en da da en en da da da da da da da en en sv da en da da da en da da en en da da da da nl en sv da en da da da en da da en en da da da da da da da en da da en en en sv da en sv da da en da da en en da da da da da da da da en sv da en da da en da da en en da da da da da da da gl en da da en sv da da da da da da en en
Frøs Sparekasse er blandt køberne af tre Vestjysk Bank-filialer i Sønderjylland.
(tryk på annoncen og se mere)
- Vestjysk Bank har indgået aftale med Sparekassen Bredebro og Frøs Sparekasse om at overtage tre Vestjysk Bank-filialer i Sønderjylland. Aftalen giver Vestjysk Bank mulighed for at fokusere forretningen på bankens primære markedsområde. Samtidig styrker de sønderjyske sparekasser deres markedsposition ved at byde flere kunder og dygtige medarbejdere velkomne, skriver banken i en pressemeddelelse.
Frøs Sparekasse overtager afdelingen i Rødekro, mens Sparekassen Bredebro udvider med filialerne i Tinglev og Løgumkloster.
- Salget betyder, at ca. 8600 kunder får nyt pengeinstitut, og 20 medarbejdere skifter fra Vestjysk Bank til de to sparekasser. Handlen er betinget af godkendelser i de to sparekassers repræsentantskaber samt Finanstilsynet. Aftalen forventes dog at træde i kraft 3. oktober, hvorefter kunderne formelt set overgår til henholdsvis Sparekassen Bredebro og Frøs Sparekasse, lyder det videre fra banken.
Parterne har aftalt ikke at offentliggøre transaktionens omfang.
Når næste uges udgave af Minibladet i Glejbjerg kommer på gaden, bliver det med en ny mand bag roret.
60-årige Børge Konstmann har overtaget bladet, der uge efter uge fortæller om nyt fra lokalområdet.
(tryk på annoncen og se mere)
Det bliver første gang, Børge Konstmann sender Minibladet på gaden, men det er langt fra første gang, at han har ansvaret for blade og tryksager.
- Jeg blev udlært grafiker i Esbjerg i 1985 og har arbejdet med det siden, fortæller Børge Konstmann til migogvejen.
Han overtager bladet fra Knud Larsen, der har sagt stop efter 14 år. Selve bladet har dog været på gaden siden 1969.
Børge Konstmann flyttede ind i en ejendom på Fåborgvej for et par år siden, men selvom han er tilflytter, er han ikke ukendt med området.
- Jeg er opvokset her, fortæller den nye redaktør, der samtidig glæder sig over, at det er blevet positivt modtaget, at han vil fortsætte det  lokale informationsblad.
Nu glæder Børge Konstmann sig til at kunne udgive det første nummer og derefter være klar uge efter uge.
- Der vil ikke ske en større revolution af bladet, selvom jeg nu tager over, noterer redaktøren, der også glæder sig over go' opbakning omkring annoncesalget.
En enkelt nyskabelse er dog på tegnebrættet efter at have hørt, at andre små aviser benytter sig af muligheden.
- Jeg overvejer, om bladet fremover også skal sendes ud som mail. Det vil mange mennesker, der er flyttet fra byen, måske gerne have for lige at se, hvad der sker i Glejbjerg-området, forklarer Børge Konstmann til migogvejen.
Bladet kan hentes i brugsen i Glejbjerg, og den kan også findes på nettet, men får folk lige tjekket det. Sandsynligheden er større, hvis det gøres opmærksom på det via en mail, og det kan være en af de kommende nyheder i Minibladet.
Efter smagning af årets kartoffeløl torsdag aften og erhvervskonference fredag var det lørdag tid for en række indslag ved årets kartoffelfestival.
Endnu en gang var det Hovborg, der dannede rammen om festivalen, og lørdagens vejr var perfekt til besøg på pladsen.
Dagen bød på indslag for både børn og voksne. Indslag til at blive klogere af eller bare til at nyde.
Vejen Garden lagde for, inden borgmester Frank Schmidt-Hansen (C) stod for den officielle åbning og derefter smagte på kartoffeløllet.
Rundt på pladsen var forskellige stande, og der blev også holdt foredrag. Kokken, Claus Holm, fyldte således teltet med sit foredrag om kartofler.
Vejen Kartoffelfestival i Hovborg arrangeres af frivillige fra Hovborg Lokalråd, rådgivningsvirksomheden BJ-Agro, Hovborg Kro, Vejen Kommune og UdviklingVejen.
Skrevet af Leif Christensen
Publiceret: 20. august 2022
Delte tre donationer ud
Vejen Rotary Klub benyttede jubilæumsreceptionen til at uddele tre donationer.
Alle tre var på 5000 kroner.
(læs videre under annoncen)
(tryk på annoncen og se mere)
På vegne af Dansk Folkehjælp modtog Preben Pedersen (billedet øverst) 5000 kroner til glæde for seniornet - altså til glæde for ældre og ensomme, af præsident Michael Pagh.
Yderligere var der 5000 kroner til Team børn unge og sorg og 5000 kroner til Vejen Garden.
migogvejen skrev om 75 års jubilæet:
Anja Aalund og Henrik Skov-Pedersen modtog donationen på vegne af Team børn unge og sorg.
Søren Vistisen (t.h.) modtog på vegne af Vejen Garden 5000 kroner fra Vejen Rotary Klub overrakt af præsident Michael Pagh.
Skrevet af Leif Christensen
Publiceret: 14. august 2022
Rotary i 75 år
De seneste dage har der været tid til fest i Vejen Rotary Klub.
I februar rundede klubben de 75 år, og nu var tiden inde til at fejre det.
(læs videre under annoncen)
(tryk på annoncen og se mere)
Fredag aften var der fest, inden der lørdag blev afviklet en indbudt reception.
Her var der ikke alene lokalt besøg. Blandt gæsterne var Hans Skjerning, district governor fra Rotary.
- Det er flot, at I kan holde et 75 års jubilæum og flot, at I en by som Vejen kan have så mange medlemmer, lød det blandt andet.
Medlemstallet ligger på den rigtige side af de 50.
Den lokale præsident, Michael Pagh, gav et rids over klubbens 75-årige historie, hvor der i starten alene var mænd med.
I dag er der også kvinder med i det lokale erhvervsnetværk.
migogvejen skrev om 75-års jubilæet:
Michael Pagh - præsident for Vejen Rotary Klub - fortalte lidt om klubbens 75-årige historie.
Apoteker Ulle Poulsen (t.h.) var første kvinde i Vejen Rotary Klub.
Lørdag bød Vejen Rotary Klub indenfor til reception.
Blandt gæsterne var Hans Skjerning - district governor i Rotary.
Kæderne var fundet frem ved receptionen.
Vejen Garden lagde meget passende ud med at spille congratulations.
Borgmester Frank Schmidt-Hansen (C) ønskede til lykke med 75 års jubilæet.
Skrevet af Leif Christensen
Publiceret: 14. august 2022
Netværk, socialt samvær, donationer, internationalt samarbejde og udveksling er nogle af nøgleordene i det internationale erhvervsnetværk, Rotary.
I år er det 75 år siden, at Vejen Rotary Klub så dagens lys, og det markeres her i weekenden.
I dag er der fest for medlemmerne og deres pårørende på Hotel Skibelund Krat, mens der i morgen holdes en indbudt reception.
(læs videre under annoncen)
(tryk på annoncen og se mere)
- Officielt startede vi 1. februar 1947, men vi har skubbet fejringen her til august, fortæller præsident Michael Pagh til migogvejen.
Vejen Rotary Klub henvender sig til erhvervsfolk med et forretningsmæssigt tilhørsforhold til virksomheder i det gamle Vejen Kommune.
- Ideen er at sikre medlemmerne et stærkt netværk på tværs af hele Vejens erhvervsliv, lyder det videre.
- Vores mål er at have 50-60 medlemmer, og vi har i øjeblikket et stabilt medlemstal på omkring 53, men vil selvfølgelig gerne have lidt flere, noterer Michael Pagh.
Det pointeres samtidig, at det er et netværk for begge køn, og det er et medlemskab, man indstilles til.
(læs videre under annoncen)
(tryk på annoncen og se mere)
- Ved 50 års jubilæet i Vejen Rotary Klub var der endnu ingen kvindelige medlemmer, men nu har vi otte kvindelige erhvervsledere med, fortæller Leo Gilling, der har trukket i trådene i forbindelse med jubilæumsfesten som formand for festudvalget.
Det første kvindelige medlem var apoteker Ulla Poulsen, der blev en del af Vejen Rotary Klub i 2001.
Ved starten i 1947 var der 22 medlemmer i Vejen Rotary Klub, og Frands Dahl Nielsen var den første præsident.
- Vejen var i øvrigt den første ikke-købstad, der fik en Rotaryklub, fortæller Leo Gilling.
Medlemmerne i Vejen Rotary Klub har 40-42 møder/arrangementer årligt.
Vejen-klubben er i øvrigt ikke den eneste i kommunen. Der er også Rotary-klubber i Brørup og Rødding og har tidligere været i Holsted.
Skrevet af Leif Christensen
Publiceret: 12. august 2022
For et års tid siden sagde Jane Vejgaard farvel til frisørfaget.
Det bliver dog et hurtigt gensyn.
(læs videre under annoncen)
(tryk på annoncen og se mere)
- Jeg savner faget rigtig meget og har derfor besluttet, at jeg fra uge 32 starter op som mobilfrisør, fortæller Jane Vejgaard.
Inden stoppet var hun frisør i Brørup i 14 år og i Vejen i fire år.
Nu rykker »Vejgaard's Mobilfrisør« ud til kunden fra bopælen i Vejen.
- Jeg glæder mig helt vildt til at forkæle jer i jeres eget hjem med ro på og tid til fordybelse, lyder det videre fra den »nye« frisør.
Skrevet af Leif Christensen
Publiceret: 3. august 2022
Om en måneds tid har Vejen et ekstra tankanlæg og en dobbelt vaskehal.
Det er Kvickly og OK, der er tæt på at være færdig med projektet på hjørnet af Industrivej Vest og Boulevarden i Vejen.
(læs videre under annoncen)
(tryk på annoncen og se mere)
- Vi får nøglerne 15. august og åbner officielt 1. september, fortæller varehuschef Henrik Christensen fra Kvickly til migogvejen.
Der bliver en tilkøring af anlægget, inden den officielle åbningsfest løber af stablen.
- Det er det første svane-mærkede anlæg i Vejen og den første dobbelte vaskehal i Vejen.
- Når du kommer for at vaske bil, vil du udenfor på en tavle kunne se, hvornår de andre er færdige og se, hvornår du kan køre ind, forklarer Henrik Christensen.
Projektet har været undervejs et stykke tid, og han lægger ikke skjul på, at han glæder sig til at kunne åbne for kunderne i både vaskehal og ved tankanlægget.
Kvickly er en del af projektet, der også omfatter Skousen og Harald Nyborg.
migogvejen har skrevet om tidspunktet for åbningerne:
Skrevet af Leif Christensen
Publiceret: 1. august 2022
Hvis du havde set frem til en stor, fælles åbning af de nye butikker på Industrivej Vest i Vejen, bliver du skuffet.
Der er tre erhvervsdrivende og tre åbningsdatoer, så åbningen bliver en »tre-trins-raket«.
(læs videre under annoncen)
(tryk på annoncen og se mere)
I dag startede arbejdet med at etablere tankanlægget over jorden, for tankene er for længst gravet ned.
Arbejdet med tankene ventes færdigt midt i næste uge.
Derefter skal tingene køres ind, så det hele er klar til åbningen, for netop tankanlægget og vaskehallerne kommer først.
- Vi åbner det hele officielt 1. september, fortæller Henrik Christensen, varehuschef i Kvickly, der står bag etablering af den del.
Næste åbning er Schousen.
- Vores butik i Vejen åbner 8. september, fortæller Christine Juul fra Skousen.
Hos Harald Nyborg er meldingen, at butikken i Vejen ventes åbnet fredag 16. september.
Skrevet af Leif Christensen
Publiceret: 1. august 2022
Så er snoren til Røddings nye specialforretning klippet.
(læs videre under annoncen)
(tryk på annoncen og se mere)
Carl Holst og Erik Skov klippede lørdag lidt efter klokken 11 snoren til »Hjørnet«.
Tove og Frode Poulsens seneste initiativ, og parret glæder sig over starten - i hvert fald besøgstallet.
- Det er rigtig dejligt at se, lød det fra parret i den fyldte butik.
Vejrmæssigt kneb det dog.
Få minutter før Frode Poulsen bød velkommen foran butikken og fortalte lidt om historien bag, begyndte det at regne.
Paraplyerne måtte derfor i brug, inden Erik Skov og Carl Holst skulle klippe snoren. Saksene måtte dog lige hentes inde i butikken, inden klipningen og dermed åbningen var en realitet.
Fremover er der åben onsdag til og med lørdag.
migogvejen har tidligere skrevet om åbningen af butikken:
Skrevet af Leif Christensen
Publiceret: 30. juli 2022
Side 2 ud af 33
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing